กระทรวงการอุดมศึกษา วิทยาศาสตร์ วิจัยและนวัตกรรม

กระทรวงการอุดมศึกษา วิทยาศาสตร์ วิจัย และนวัตกรรม () เป็นหน่วยงานราชการส่วนกลางประเภทกระทรวงของไทย ก่อตั้งเมื่อวันที่ 2 พฤษภาคม พ.ศ. 2562 มีอำนาจหน้าที่เกี่ยวกับการส่งเสริม สนับสนุน และกำกับการอุดมศึกษา วิทยาศาสตร์ การวิจัย และการสร้างสรรค์นวัตกรรม เพื่อให้การพัฒนาประเทศเท่าทันการเปลี่ยนแปลงของโลก และราชการอื่นตามที่มีกฎหมายกำหนดให้อยู่ในอำนาจหน้าที่ของกระทรวงหรือส่วนราชการในสังกัด

ประวัติ
กระทรวงการอุดมศึกษา วิทยาศาสตร์ วิจัย และนวัตกรรม เกิดจากการควบรวมกระทรวงวิทยาศาสตร์และเทคโนโลยี สำนักงานคณะกรรมการการอุดมศึกษา กระทรวงศึกษาธิการและสำนักงานคณะกรรมการวิจัยแห่งชาติเข้าด้วยกันผู้จัดการออนไลน์, ราชกิจจาฯ ประกาศ กม. 9 ฉบับ ตั้ง “กระทรวงการอุดมศึกษา” เริ่ม 2 พ.ค. ก่อตั้งขึ้นตามพระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 มีผลตั้งแต่วันที่ 2 พฤษภาคม พ.ศ. 2562 โดยในการประชุมคณะรัฐมนตรีเมื่อวันอังคารที่ 7 พฤษภาคม พ.ศ. 2562 ที่ประชุมเห็นชอบให้สมคิด จาตุศรีพิทักษ์ รักษาการในตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมครม.ตั้ง 'สมคิด' รักษาการรมว.อุดมศึกษาฯ

กระทั่งวันพุธที่ 10 กรกฎาคม พ.ศ. 2562 ราชกิจจานุเบกษาได้เผยแพร่พระบรมราชโองการโปรดเกล้า ฯ แต่งตั้งสุวิทย์ เมษินทรีย์ ให้ดำรงตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมเป็นคนแรก พระบรมราชโองการ ประกาศ แต่งตั้งคณะรัฐมนตรี 

 หน่วยงานในสังกัด 
 ส่วนราชการระดับกรม 6 หน่วยงาน และสถาบันอุดมศึกษาของรัฐที่มีฐานะเป็นนิติบุคคลและมีระเบียบบริหารราชการตามกฎหมายว่าด้วยการจัดตั้งสถาบันอุดมศึกษานั้น ๆราชกิจจานุเบกษา, พระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. ๒๕๖๒ , เล่ม 136, ตอนที่ 57 ก, วันที่ 1 พฤษภาคม พ.ศ. 2562, หน้า 79
สำนักงานรัฐมนตรี
สำนักงานปลัดกระทรวง
กรมวิทยาศาสตร์บริการ
สำนักงานปรมาณูเพื่อสันติ
สำนักงานการวิจัยแห่งชาติ
สถาบันอุดมศึกษาของรัฐที่เป็นส่วนราชการและกำกับของรัฐ ทุกมหาวิทยาลัย, วิทยาลัย, ราชวิทยาลัย และ สถาบัน ทั้งสิ้น 90 สถาบันมีสถานะเทียบเท่าเป็น 1 กรม

 หน่วยงานในกำกับ ซึ่งจัดตั้งตามพระราชบัญญัติเฉพาะ
สำนักงานพัฒนาวิทยาศาสตร์และเทคโนโลยีแห่งชาติ
 สถาบันมาตรวิทยาแห่งชาติ
สถาบันอุดมศึกษาในกำกับของรัฐ
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
สำนักงานคณะกรรมการส่งเสริมวิทยาศาสตร์ วิจัยและนวัตกรรม

 รัฐวิสาหกิจ 2 หน่วยงาน
 สถาบันวิจัยวิทยาศาสตร์และเทคโนโลยีแห่งประเทศไทย
 องค์การพิพิธภัณฑ์วิทยาศาสตร์แห่งชาติ

 องค์การมหาชน 7 หน่วยงาน
 สำนักงานนวัตกรรมแห่งชาติ (องค์การมหาชน)
 สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)
 สถาบันวิจัยดาราศาสตร์แห่งชาติ (องค์การมหาชน)
 สถาบันเทคโนโลยีนิวเคลียร์แห่งชาติ (องค์การมหาชน)
 สถาบันวิจัยแสงซินโครตรอน (องค์การมหาชน)
 สถาบันสารสนเทศทรัพยากรน้ำ (องค์การมหาชน)
 สำนักงานเทคโนโลยีและนวัตกรรมด้านชีววิทยาศาสตร์ (องค์การมหาชน)
 สำนักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน)

 สำนักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ฯ 

สำนักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) เป็นองค์การมหาชนภายใต้การกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม ก่อตั้งเมื่อวันที่ 1 มกราคม พ.ศ. 2569 โดยเป็นการควบรวมหน่วยบริหารจัดการทุนจำนวน 3 หน่วยงานให้เป็นหนึ่งเดียวเพื่อสร้างความเชื่อมโยงและเพิ่มประสิทธิภาพในการบริหารจัดการงบประมาณด้านการวิจัยและนวัตกรรมของไทย

 อ้างอิง 

 ดูเพิ่ม 
 รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
 รายชื่อปลัดกระทรวงการอุดมศึกษา วิทยาศาสตร์ วิจัยและนวัตกรรม

 แหล่งข้อมูลอื่น 



หน่วยงานด้านวิทยาศาสตร์และเทคโนโลยีของไทย
หมวดหมู่:การศึกษาในประเทศไทย
หมวดหมู่:หน่วยงานของรัฐบาลไทยในเขตราชเทวี
หมวดหมู่:องค์การที่ก่อตั้งในปี พ.ศ. 2562
หมวดหมู่:ก่อตั้งในประเทศไทยในปี พ.ศ. 2562
หมวดหมู่:กระทรวงที่ก่อตั้งในปี พ.ศ. 2562